ПРОТОКОЛ № 37
от заседание на Комисия по дисциплинарните производства
на Висшия съдебен съвет,
проведено на 21 октомври  2014 г.

Днес, 21 октомври 2014 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 
            ПРЕДСЕДАТЕЛ: ВАСИЛ ПЕТРОВ
                     ЧЛЕНОВЕ: СВЕТЛА ПЕТКОВА
                      ГАЛЯ ГЕОРГИЕВА                                          
                                                                         ЮЛИЯ КОВАЧЕВА
                                                                         МИЛКА ИТОВА
                                                                         ЯСЕН ТОДОРОВ
                                                                         МИХАИЛ КОЖАРЕВ
            
        	От администрацията на ВСС: 
Васил Михов – директор на дирекция „Дисциплинарна дейност”.

	Заседанието протече при следния дневен ред:

1. Заповед на Спас Илиев – военно-окръжен прокурор на Военно-окръжна прокуратура гр. София, с която е наложено дисциплинарно наказание по чл. 308, ал. 1, т. 1 от ЗСВ – „забележка” на Антон Михов Радойнов – прокурор във Военно-окръжна прокуратура гр. София.

2. Заповед на Иван Стоянов – окръжен прокурор на Окръжна прокуратура гр. Хасково, с която е наложено дисциплинарно наказание по чл. 308, ал. 1, т. 1 от ЗСВ – „забележка” на Петър Василев Мидов – прокурор в Окръжна прокуратура гр. Хасково.

3. Заповед на Калина Чапкънова – Кючукова – окръжен прокурор на Окръжна прокуратура гр. Бургас, с която, на основание чл. 327 от ЗСВ, е обърнато внимание на Величка Костова Петрова – прокурор в Окръжна прокуратура гр. Бургас.

4. Разпореждане на Мирослав Марков – председател на Районен съд гр. Велики Преслав, с което, на основание чл. 327 от ЗСВ, е обърнато внимание на Стоян Ангелов Момов – съдия в Районен съд гр. Велики Преслав.

5. Заповед на Гергана Мутафова – районен прокурор на Районна прокуратура гр. Пловдив, с която, на основание чл. 327 от ЗСВ, е обърнато внимание на Даниела Костадинова Начева – прокурор в Районна прокуратура гр. Пловдив.

6. Разпореждане на Софийски районен съд, НО – 106 състав, относно прекратяване на съдебното производство по НОХД № 15781/2014 г., по описа на Софийски районен съд, НО, 106 – състав.

7. Заявление за достъп до информация от Биляна Гяурова - Вегертседер - директор на Фондация Български институт за правни инициативи.

8. Писмо от министерство на правосъдието относно определяне на представители от Висшия съдебен съвет за участие в среща, в рамките на Четвъртия кръг на мониторинга на Групата държави срещу корупцията(GRECO) към Съвета на Европа.

9. Обсъждане на Проект на актуализирана стратегия за продължаване на реформата в съдебната система.

10. Предложение от Методи Лалов – председател на Софийски районен съд, за налагане на дисциплинарно наказание на Йорданка Николова Ваклева – съдия в Софийски районен съд.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следната допълнителна точка:
11. Заповед на Нели Батанова – председател на Окръжен съд гр. Шумен, с която е наложено дисциплинарно наказание по чл. 308, ал. 1, т. 2 от ЗСВ – „порицание” на Стоян Ангелов Момов – съдия в Районен съд гр. Велики Преслав.

По дневния ред

1. ОТНОСНО: Заповед на Спас Илиев – военно-окръжен прокурор на Военно-окръжна прокуратура гр. София, с която е наложено дисциплинарно наказание по чл. 308, ал. 1, т. 1 от ЗСВ – „забележка” на Антон Михов Радойнов – прокурор във Военно-окръжна прокуратура гр. София.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1.  Предлага на Висшия съдебен съвет на основание чл. 314, ал. 3 от Закона за съдебната власт да ПОТВЪРДИ наложеното със Заповед № 518/29.09.2014 г. на Спас Илиев – военно-окръжен прокурор на Военно-окръжна прокуратура гр. София, дисциплинарно наказание по чл. 308, ал. 1, т. 1 от ЗСВ - „забележка” на Антон Михов Радойнов – прокурор във Военно-окръжна прокуратура гр. София.
1.2. Заповед № 518/29.09.2014 г. на Спас Илиев – военно-окръжен прокурор на Военно-окръжна прокуратура гр. София, ведно с решението на ВСС да се приложат към кадровото досие на магистрата.

2. ОТНОСНО: Заповед на Иван Стоянов – окръжен прокурор на Окръжна прокуратура гр. Хасково, с която е наложено дисциплинарно наказание по чл. 308, ал. 1, т. 1 от ЗСВ – „забележка” на Петър Василев Мидов – прокурор в Окръжна прокуратура гр. Хасково.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Отлага разглеждането за следващо заседание на Комисията.
2.2. Да се изиска от окръжния прокурор на Окръжна прокуратура гр. Хасково:
-  справка за средната натовареност на прокурорите от Окръжна прокуратура гр. Хасково за периода от 01.01.2013 г. до 31.05.2014 г. и каква е била средна натовареност на прокурор Петър Мидов за същия период от време, както и по вид на възложени преписки.
- информация за правната и фактическа сложност на разпределените преписки и досъдебни производства на прокурор Петър Мидов за периода от 01.01.2013 г. до 31.05.2014 г.

3. ОТНОСНО: Заповед на Калина Чапкънова – Кючукова – окръжен прокурор на Окръжна прокуратура гр. Бургас, с която, на основание чл. 327 от ЗСВ, е обърнато внимание на Величка Костова Петрова – прокурор в Окръжна прокуратура гр. Бургас.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Предлага на Висшия съдебен съвет да приеме за сведение Заповед № РД-19-05/06.10.2014 г. на Калина Чапкънова – Кючукова – окръжен прокурор на Окръжна прокуратура гр. Бургас, с която, на основание чл. 327 от ЗСВ, е обърнато внимание на Величка Костова Петрова – прокурор в Окръжна прокуратура гр. Бургас и същата да се приложи към кадровото досие на магистрата.
3.2. В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязлото в сила съдебно решение, като изпрати препис от същото за прилагане към кадровото досие на магистрата.
3.3. Копие от заповедта да се изпрати на Комисия по предложенията и атестирането на съдии, прокурори и следователи на ВСС.

4. ОТНОСНО: Разпореждане на Мирослав Марков – председател на Районен съд гр. Велики Преслав, с което, на основание чл. 327 от ЗСВ, е обърнато внимание на Стоян Ангелов Момов – съдия в Районен съд гр. Велики Преслав.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1. Предлага на Висшия съдебен съвет да приеме за сведение Разпореждане № 291/01.10.2014 г. на Мирослав Марков – председател на Районен съд гр. Велики Преслав, с която, на основание чл. 327 от ЗСВ, е обърнато внимание на Стоян Ангелов Момов – съдия в Районен съд гр. Велики Преслав и същата да се приложи към кадровото досие на магистрата.
4.2. В случай на оспорване на разпореждането за обръщане на внимание, административният ръководител следва да уведоми Висшия съдебен съвет за влязлото в сила съдебно решение, като изпрати препис от същото за прилагане към кадровото досие на магистрата.
4.3. Копие от заповедта да се изпрати на Комисия по предложенията и атестирането на съдии, прокурори и следователи на ВСС.

5. ОТНОСНО: Заповед на Гергана Мутафова – районен прокурор на Районна прокуратура гр. Пловдив, с която, на основание чл. 327 от ЗСВ, е обърнато внимание на Даниела Костадинова Начева – прокурор в Районна прокуратура гр. Пловдив.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

5.1. Предлага на Висшия съдебен съвет да приеме за сведение Заповед № РП-90/03.10.2014 г. на Гергана Мутафова – районен прокурор на Районна прокуратура гр. Пловдив, с която, на основание чл. 327 от ЗСВ, е обърнато внимание на Даниела Костадинова Начева – прокурор в Районна прокуратура гр. Пловдив и същата да се приложи към кадровото досие на магистрата.
5.2. В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязлото в сила съдебно решение, като изпрати препис от същото за прилагане към кадровото досие на магистрата.
5.3. Копие от заповедта да се изпрати на Комисия по предложенията и атестирането на съдии, прокурори и следователи на ВСС.

6. ОТНОСНО: Разпореждане на Софийски районен съд, НО – 106 състав, относно прекратяване на съдебното производство по НОХД № 15781/2014 г., по описа на Софийски районен съд, НО, 106 – състав.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

6.1. Да се изиска от Инспектората към Висшия съдебен съвет да уведоми Комисия по дисциплинарните производства за резултата от извършената проверка по изнесените данни в Разпореждане на СРС, НО-106 състав от 03.10.2014 г. по НОХД № 15781/2014 г.

7. ОТНОСНО: Заявление за достъп до информация от Биляна Гяурова - Вегертседер - директор на Фондация Български институт за правни инициативи.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

7.1. Да се уведоми Биляна Гяурова – Вегертседер за резултата от проверката по отношение на лицата, предоставили изрично писмено съгласие.
7.2. Решението на Комисията да се изпрати на  Зорница Златева – отговорно лице по ЗДОИ във ВСС.

8. ОТНОСНО: Писмо от министерство на правосъдието относно определяне на представители от Висшия съдебен съвет за участие в среща, в рамките на Четвъртия кръг на мониторинга на Групата държави срещу корупцията(GRECO) към Съвета на Европа.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

8.1. Определя за участие в срещата г-н Ясен Тодоров – председател на Комисия „Професионална етика и превенция на корупцията” на ВСС и член на Комисия по дисциплинарните производства на ВСС.

9. ОТНОСНО: Обсъждане на Проект на актуализирана стратегия за продължаване на реформата в съдебната система.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

9.1. Предоставя възможност на членовете на Комисията на заседанието, което ще се проведе на 11.11.2014 г. да изразят своето становище по частта от Проекта на Актуализирана стратегия за продължаване на реформата в съдебната система касаеща дисциплинарните производства.

10. ОТНОСНО: Предложение от Методи Лалов – председател на Софийски районен съд, за налагане на дисциплинарно наказание на Йорданка Николова Ваклева – съдия в Софийски районен съд.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

10.1. Да се върне предложението на Методи Лалов – председател на Софийски районен съд, ведно с приложената преписка. Образуваното със Заповед № АС-94/25.06.2014 г. на административния ръководител на СРС  дисциплинарно производство не е спряно по реда на чл. 314, ал. 5 от ЗСВ. Преписката не е окомплектована с приложенията, описани в писмо изх. № 1752/14.10.2014 г. на Председателя на СРС.

11. ОТНОСНО: Заповед на Нели Батанова – председател на Окръжен съд гр. Шумен, с която е наложено дисциплинарно наказание по чл. 308, ал. 1, т. 2 от ЗСВ – „порицание” на Стоян Ангелов Момов – съдия в Районен съд гр. Велики Преслав.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

11.1. Да се извърши проверка по издадената Заповед.
11.2. Отлага разглеждането на Заповедта за следващото заседание на Комисията.

21.10.2014 г.			                				                   
 ПРЕДСЕДАТЕЛ НА КОМИСИЯ 
                                           ПО ДИСЦИПЛИНАРНИТЕ ПРОИЗВОДСТВА: /П/
                                                                                                        ВАСИЛ ПЕТРОВ